tartuNLP/wikipedia-smugri-20251201 huggingface dataset:
Pikku-Kaita

Pikku-Kaita on Kanta-Hämeessä Tammelassa Pernunnummen kangasmaastossa sijaitseva umpijärvi.
Maantietoa.
Järven pinta-ala on 1,3 hehtaaria ja se on 250 metriä pitkä ja 100 metriä leveä. Se sijaitsee Räyskälän ympäristössä Pernunnummella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto . Sen rantaviivan pituus on 500 metriä ja se on autio. Lammen lähellä sijaitsee Riitalan kämppä.
Vesistösuhteet.
Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjärven valuma-alue kuuluu. Järven vedenpinnan korkeus on 121,4 metriä mpy. Siitä ei lähde tai siihen tule ojia, joten se on umpijärvi. Lammen vieressä on sitä suurempi Tammelan Kaitajärvi.
Saarijärvi (Tammela)

Saarijärvi on Kanta-Hämeessä Tammelassa ja Lopella Pernummen kylän lähellä sijaitseva ojaton umpijärvi.
Maantietoa.
Järven pinta-ala on 30 hehtaaria ja se on 950 metriä pitkä ja 550 metriä leveä. Se sijaitsee Räyskälän ympäristössä Pernunnummella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto. Sandurin keskellä olevat painaumat voivat olla suppia, jotka ovat syntyneet, kun paikalleen juuttunut jäävuori on estänyt kohdan täyttymisen hiekalla ja joka on sulanut myöhemmin pois . Sen rantaviivan pituus on 2,9 kilometriä ja sen rannat ovat metsämaata. Järvessä on yksi autio saari, joka on 80 metriä pitkä ja 30 metriä leveä. Sen rantoja seuraa muutama kävelypolku ja sen länsirantaan on rakennettu yksi vapaa-ajan asunto. Sinne tulee metsäautotie yhdystieltä 2824. Järven ylittää saaren kautta pohjois-etelä-suunnassa Tammelan ja Lopen välinen kuntaraja.
Vesistösuhteet.
Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjärven valuma-alue kuuluu. Järven vedenpinnan korkeus on 121,4 metriä mpy. Järveen ei tule tai lähde yhtään ojaa, joten se on umpijärvi.
Vähä-Saarijärvi (Tammela)

Vähä-Saarijärvi on Kanta-Hämeessä Tammelassa Pernunnummen kankaalla sijaitseva umpijärvi.
Maantietoa.
Järven pinta-ala on 1,2 hehtaaria ja se on 200 metriä pitkä ja 100 metriä leveä. Se sijaitsee Saarijärvestä 150 metriä luoteeseen Räyskälän ympäristössä Pernunnummella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto.. Sen rantaviivan pituus on 450 metriä ja sen rannat ovat painauman soistunutta metsämaata. Lampi on autio ja Saarijärven ja tämän välistä kulkevalta tieltä ei tule lammelle omaa tietä.
Vesistösuhteet.
Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjärven valuma-alue kuuluu. Järven vedenpinnan korkeus on 122,7 metriä mpy. Lammelta ei lähde eikä siihen tule ojia, joten se on umpijärvi. Sen vesitalous on pohjaveden ja sadannan varassa.
Kaakkolammi (Loppi, Räyskälä)

Kaakkolammi on Kanta-Hämeessä Lopella Räyskälän kylän lähellä sijaitseva lampi.
Maantietoa.
Lammen pinta-ala on 4,4 hehtaaria ja se on 350 metriä pitkä ja 250 metriä leveä. Sillä on yksi 50 metriä pitkä saari, joka sijaitsee lammen kaakkoispäästä työntyvän niemen edustalla. Lampi sijaitsee Räyskälän ympäristössä Pernunnummella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto. Se sijaitsee aivan Kaartjärven rannan tuntumassa . Sen rantaviivan pituus on 1,2 kilometriä ja sen rannat ovat soistunutta metsämaata. Sen pohjoispuolella sijaitsee kaksi vapaa-ajan asuntoa. Niille tulee tiet Räyskälään vievältä tieltä.
Vesistösuhteet.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjärven valuma-alue kuuluu. Lammen vedenpinnan korkeus on 115,9 metriä mpy. Lampeen ei laske ojia eikä sillä ole laskuojaa, joten sitä voidaan pitää umpijärvenä. Järven vesitalous riippuu pohjavedestä ja sadannasta.
Vääriä

Vääriä on Kanta-Hämeessä Lopella Räyskälän kylässä sijaitseva järvi.
Maantietoa.
Järven pinta-ala on 16,9 hehtaaria ja se on 1,1 kilometriä pitkä ja 250 metriä leveä. Se sijaitsee Räyskälän ympäristössä Pernunnummella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto . Sen rantaviivan pituus on 2,7 kilometriä ja sen rannat ovat metsämaata. Järven itäpäässä sijaitsee kaksi maatilaa, joille tulee tie Räyskälästä. Järven lounaispuolella sijaitsee Räyskälän ilmailukeskuksen kiitotiet ja huoltorakennukset. Ilmailuopiston päärakennus sijaitsee aivan järven rannalla.
Vesistösuhteet.
Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjärven valuma-alue kuuluu. Järven vedenpinnan korkeus on 117,4 metriä mpy. Järveen laskee muutama metsäoja, joista luoteessa järven laskeva on Kilpilammin laskuojia. Vääriän laskuoja on suoraksi kaivettu Isosuon suo-oja, jonka kautta Vääriä laskee Alimmaiseen ja myös suoraan Kaartjärveen.
Historiaa.
Vuoden 1855−1856 Kalmbergin kartastossa järven nimi kirjoitettiin ”Weriä järvi”. Sille oli merkitty laskuoja, joka laski Kaakkolammiin. Vuoden 1958 peruskartassa järven nimi oli ”Vääräjärvi” ja se oli maatiloja lukuun ottamatta autio. Vuoden 1979 kartassa rantaa oli ilmaantunut Purjelento-opisto ja lounaaseen kiitoteitä.
Kilpilammi (Loppi)

Kilpilammi on Kanta-Hämeessä Lopella Räyskälän kylässä sijaitseva lampi.
Maantietoa.
Lammen pinta-ala on 1,5 hehtaaria ja se on 200 metriä pitkä ja 150 metriä leveä. Se sijaitsee Räyskälän ympäristössä Pernunnummella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto . Sen rantaviivan pituus on 500 metriä ja se on soistuvaa metsämaata. Lampi on autio, mutta sen läheltä kulkee tie.
Vesistösuhteet.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjärven valuma-alue kuuluu. Lammen vedenpinnan korkeus on 119,2 metriä mpy. Lammen suolta on kaivettu kuivatusoja Vääriään, mutta sitä ei ole kaivettu lampeen asti. Lampea voi sikai pitää umpilampena.
Jukka Kailio

Johannes (Jukka) Kailio (7. syyskuuta 1881 Isokyrö – 26. tammikuuta 1965 Seinäjoki) oli suomalainen poliitikko. Kailio toimi Maalaisliiton kansanedustajana vuosina 1938–1939 edustaen Vaasan läänin pohjoista vaalipiiriä. Hän nousi eduskuntaan Jalo Lahdensuon tilalle. Kailio toimi myös Isonkyrön kunnanvaltuuston puheenjohtajana. Kailio oli presidentin valitsijamiehenä vuosina 1937, 1940 ja 1943. Kailio kirjoitti ylioppilaaksi 1906 ja valmistui agronomiksi samana vuonna. Kailio toimi politiikan ulkopuolella muun muassa maanviljelijänä Isossakyrössä sekä Vaasan ja Seinäjoen piirien asutustarkastajana. Kailion vanhemmat olivat maanviljelijä Juho Knaapi ja Maria Eufemia Lemponen. Kailion puoliso vuodesta 1908 oli Olga Bogdanoff (e. Kajanto). Kailio oli sotilasarvoltaan vääpeli.
Maizières-lès-Metz

Maizières-lès-Metz on kunta Koillis-Ranskassa Mosellen departementissa Grand Estin alueella. Se sijaitsee noin 10 kilometriä Metzin kaupungista pohjoiseen.
Nähtävyyksiä.
Kunnan nähtävyyksiä ovat huvipuisto Walygator Parc sekä musiikki- ja kulttuurikeskus TRAM.
Cheng Chao-Tsun

Cheng Chao-Tsun (; s. 17. lokakuuta 1993) on taiwanilainen keihäänheittäjä. Hänen ennätyksensä on Taipein universiadeissa 26. elokuuta 2017 heitetty 91,36 metriä, millä hän voitti kultaa. Tulos on myös Aasian ennätys.
Cheng saavutti 2010 hopeaa alle 20-vuotiaiden Aasian-mestaruuskilpailuissa ja sijoittui kahdeksanneksi saman ikäluokan MM-kilpailuissa. Hän voitti vuonna 2012 Aasian juniorimestaruuden. Vuoden 2014 Aasian kisoissa hän sijoittui keihäänheitossa viidenneksi tuloksella 81,61 metriä. Aasian-mestaruuskilpailuissa hän oli seitsemäs 2015 ja kuudes 2017. Lontoon MM-kilpailuissa 2017 hän karsiutui loppukilpailusta. 
Cheng sijoittui 2018 viidenneksi Jakartan Aasian kisoissa ja toiseksi Ostravan maanosien cupissa. Hän voitti Aasian-mestaruuden Dohassa 2019 tuloksella 86,72. Saman vuoden MM-kilpailuissa samassa kaupungissa hän sijoittui kymmenenneksi tuloksella 77,99. Vuodelle 2021 siirretyissä Tokion olympialaisissa hän karsiutui loppukilpailusta.
Vilho Niemi

Lassi Wilhelmi (Lassi Ville, Vilho) Niemi (synt. Böök, 8. marraskuuta 1881 Iisalmen mlk – 16. heinäkuuta 1961 Helsinki) oli suomalainen poliitikko, joka toimi SDP:n kansanedustajana vuosina 1919–1922.
Elämä.
Iisalmen maalaiskunnan Kaarakkalassa syntyneen Niemen vanhemmat olivat mäkitupalainen Paavo Böök (s. 1866) ja Maria Kauhanen (1867-1954). Perhe asui vuosisadan vaihteessa myös Hausjärvellä, josta he palasivat Iisalmeen 1907. Samana vuonna Niemi liittyi SDP:n jäseneksi. Kansakoulun käynyt Niemi oli aluksi sekalaisissa töissä ja myöhemmin kahvilanpitäjänä Kajaanissa 1911–1914 sekä SOK:n osuuskauppakurssin suoritettuaan Kajaanin Osuuskaupan johtajana vuodesta 1914 lähtien. Niemi valittiin Kajaanin kaupunginvaltuustoon 1918 ja eduskuntaan 1919. Vuonna 1919 hän toimi myös sosialidemokraattien vasemmistosiipeä kannattaneen "Työväen Lehden" päätoimittajana.
Kansanedustajakautensa jälkeen Niemi oli Osuusliike Tammen johtajana Forssassa, kunnes siirtyi Osuustukkukaupan palvelukseen. Hän työskenteli OTK:n rautatavaraosaston myyntiedustajana 1924–1928, apulaisjohtajana 1928–1933 sekä OTK:n Tampereen toimiston johtajana 1933–1943. Tämän jälkeen Niemi oli varastopäällikkönä Hämeenlinnassa 1943–1947 ja Helsingissä vuodesta 1947. Hän kuoli Helsingissä 69-vuotiaana heinäkuussa 1961. Niemi on haudattu Malmin hautausmaahan.
Perhe.
Vilho Niemen ensimmäinen puoliso oli Kajaanin maalaiskunnassa syntynyt Kristiina Jokelainen (1888-1948), jonka kanssa hän avioitui vuonna 1910. Liitto vahvistettiin raastuvanoikeudessa esiaviollista seksiä koskevien naimakaaren pykälien mukaisesti. Kyseessä oli ensimmäinen Kajaanissa solmittu siviiliavioliitto. Leskeksi jäätyään Niemi meni vuonna 1951 naimisiin Ida Maria Saariston (ent. Vanhala) kanssa.
Finell

Finell on muun muassa seuraavien suomalaisten henkilöiden sukunimi:
Sukunimi aiemmin Finell:
Merenneitoesiintyjä

Merenneitoesiintyjä () on termi henkilöille, jotka esiintyvät erilaisissa tilaisuuksissa, kuten uimahalleissa, pukeutuneena merenneidoksi. Merenneitoesiintyjät joutuvat yleensä viettämään pitkiä aikoja veden alla, mikä vaatii harjoitusta.
Yhdysvalloissa merenneitoina ammatikseen esiintyviä on ollut 1940-luvulta alkaen. Helsingin Linnanmäen huvipuistossa oli 1950–1970-luvuilla vakituisena vetonaulana lavetilla istuneita ”merenneitoja”, joita yleisö sai pudottaa veteen heittämällä palloilla pudotusnappia. Naisia alentavana pidetty vedenneitohalli suljettiin vuonna 1980. Nykyään Suomessa tunnettu merenneitoesiintyjä on esimerkiksi Merenneito Riia eli Anni Perttula ja Merenneito Nerissa eli Neea Pauri.
Ermete Zacconi

Ermete Zacconi (14. syyskuuta 1857 Montecchio Emilia – 14. lokakuuta 1948 Viareggio) oli italialainen näyttelijä.
Näyttelijäperheeseen syntynyt Zacconi esiintyi teatterin lavalla jo pienestä pitäen. 1880-luvulta lähtien hän näytteli pääosia muun muassa Giovanni Emanuelin, Cesare Rossin ja Virginia Marinin seurueissa. Vuonna 1894 Zacconi perusti Libero Pilotton kanssa oman teatteriseurueen, mutta esiintyi toisinaan myös Eleonora Dusen kanssa sekä kierteli ympäri Eurooppaa ja Etelä-Amerikkaa. Naturalismin ja italialaisen verismin edustajana Zacconi tunnettiin varsinkin roolistaan Henrik Ibsenin "Kummittelijoissa". Hän näytteli myös elokuvissa.
NBA 2K1

NBA 2K1 on Segan julkaisema urheilupeli, jossa pelataan koripalloa. Pelin kannessa on kuvattuna Allen Iverson.
Ahmed Bader Magour

Ahmed Bader Magour (s. 3. maaliskuuta 1996) on qatarilainen keihäänheittäjä. Hänen ennätyksensä on Turussa 13. kesäkuuta 2017 heitetty 85,23 metriä. Tulos on myös Qatarin ennätys.
Magour on syntyjään egyptiläinen. Hän sai Qatarin edustusoikeuden huhtikuussa 2016. Magouria valmentaa Esa Utriainen.
Vuoden 2016 kesäolympialaisissa Ahmed Bader Magour karsiutui keihäsfinaalista heitettyään karsinnassa tuloksen 77,19 metriä. Vuoden 2017 Islamic Solidarity Games -kilpailuissa Bakussa hän voitti keihäänheitossa kultamitalin tuloksella 83,45 metriä. Saman vuoden Aasian-mestaruuskilpailuissa Bhubaneswarissa hän sai hopeaa tuloksella 83,70. Lontoon MM-kilpailuissa hän oli kymmenes tuloksella 81,77.
NBA 2K2

NBA 2K2 on Segan julkaisema urheilupeli, jossa pelataan koripalloa. Pelin kannessa on kuvattuna Allen Iverson.
NBA 2K3

NBA 2K3 on Segan julkaisema urheilupeli, jossa pelataan koripalloa. Pelin kannessa on kuvattuna Allen Iverson.
Ernsti Turja

Ernst Alexander (Ernsti Aleksanteri, E. A.) Turja (2. tammikuuta 1882 Lapua – 19. marraskuuta 1960 Lapua) oli suomalainen poliitikko. Turja toimi Kokoomuksen kansanedustajana vuosina 1924–1933 sekä 1939–1951 edustaen Vaasan läänin pohjoista vaalipiiriä. Turja toimi myös Lapuan kunnanvaltuuston puheenjohtajana. Hän oli presidentin valitsijamies vuosina 1937, 1940 ja 1943. Turjalle myönnettiin kunnallisneuvoksen arvonimi vuonna 1931.
Siviiliammatiltaan Turja oli maanviljelijä ja toimi viljelijänä Lapualla vuodesta 1902 sekä Suomen Maatalous-Osake-Pankin Lapuan konttorin johtajana 1932−1936.
Turjan vanhemmat olivat maanviljelijä Matti Turja ja Liisa Karhu. Turjan puoliso oli vuodesta 1904 Lempi Justiina Elisabet Ylihärsilä.
Panssarintorjuntakoira

Panssarintorjuntakoira on koira, joka on koulutettu juoksemaan panssariajoneuvon alle, jolloin sen kantama räjähde laukeaa. Koiria koulutettiin siten, että panssaritorjuntakoirille näytettiin, että telallisten kulkuvälineiden alapuolelle mennessä saa ruokaa. Koiriin kiinnitetyn räjähteen laukaisi mekanismi, jossa pystyssä oleva puukeppi kääntyi, kun koira meni ajoneuvon alle. Näitä koiria pidettiin noin kaksi päivää nälkäisinä ennen käyttöä, jotta ne menisivät nopeasti saksalaisten tankkien alle. Koirien käyttö ei ollut kovinkaan käytännöllistä, sillä omia panssarivaunuja ei saanut olla lähettyvillä. Koirat myös saattoivat säikähtää kovia ääniä esimerkiksi aseista ja teloista ja juosta pois.
Neuvostoliitto käytti koiria saksalaisten panssarivaunuja vastaan toisessa maailmansodassa. Myös Yhdysvallat koulutti koiria, mutta ei koskaan käyttänyt niitä taisteluissa.
Pont-à-Mousson

Pont-à-Mousson on kunta Koillis-Ranskassa Meurthe-et-Mosellen departementissa Grand Estin alueella. Se sijaitsee Mosellejoen varrella Metzin ja Nancyn kaupunkien puolivälissä. Pont-à-Mousson on teollisuuskaupunki. Yhtenä suurimmista tehtaista siellä toimii Saint-Gobainin terästehdas. Kaupunki koki suurta tuhoa molemmissa maailmansodissa. 
Nähtävyyksiä.
Kaupungin keskustassa on kolmion muotoinen aukio "Place Duroc", jota ympäröi usea historiallisesti arvokas rakennus. Aukiota reunustavat muun muassa 1500-luvulta peräisin olevat Seitsemän kuolemansynnin talo ("Maison des Sept-Péchés-capitaux") sekä 1700-luvulta oleva kaupungintalo. Kaupungissa on lukuisia uskonnollisia rakennuksia. Saint-Martinin kirkko on peräisin 1300-luvulta ja Saint-Laurentin kirkko 1400-luvulta. Prémontrés’n luostari on taas peräisin 1500-luvulta.
Audi A4 DTM

Audi A4 DTM saksalaisen Audin valmistama kilpa-auto, jolla kilpailtiin saksan vakiautojen DTM-sarjassa vuosina 2004–2011. Autolla tehtiin debyytti Saksan Hockenheimin radalla 2004. Autolla voitettiin kaksi valmistajien mestaruutta, sekä viisi kuljettajien mestaruutta.
Mestaruudet.
Autolla on voitettu kolme valmistajien mestaruutta (vuosina 2004, 2007 ja 2011) ja viisi kuljettajien mestaruutta (vuosina 2004, 2007–2008, 2009 ja 2011).
Itsenäisyysjulistus

Itsenäisyysjulistus on julistusasiakirjassa määritellyn alueellisen yhteisön väite siitä, että se on itsenäinen ja muodostaa valtion. Itsenäisyysjulistuksella ilmaistaan virallisesti muille valtioille halu muuttaa aiemmin vallinnut oikeustila kyseisellä alueella. Usein itsenäisyysjulistuksessa määritelty valtion muodostava alue muodostuu jo olemassa olevasta tai juuri hajonneesta valtiosta tai sen osasta. 
Itsenäisyysjulistuksella on juridista arvoa vain niissä maissa, mitkä ovat valtion tunnustaneet itsenäiseksi. Liittoutumat, kuten Yhdistyneet kansakunnat pitävät listaa jäsenmaistaan ja tarkkailijavaltioistaan. Kiistat itsenäisyysjulistuksen pätevyydestä voivat myös aiheuttaa kahden valtion välille sodan.
BMW M3 DTM

BMW M3 DTM on saksalaisen BMW:n valmistama kilpa-auto, jolla kilpailtiin saksan vakiautojen DTM-sarjassa vuosina 2012–2013. Autolla tehtiin debyytti Saksan Hockenheimin radalla 2012. Autolla voitettiin kaksi valmistajien mestaruutta ja yksi kuljettajien mestaruus Bruno Spenglerin voimin.
Auton seuraaja on BMW M4 DTM.
Mestaruudet.
Autolla on voitettu kaksi valmistajien mestaruutta (vuosina 2012 ja 2013) sekä yksi kuljettajien mestaruus vuonna 2012.
BMW M4 DTM

BMW M4 DTM on saksalaisen BMW:n valmistama kilpa-auto, jolla on kilpailtu saksan vakiautojen DTM-sarjassa vuodesta 2014 lähtien. Autolla tehtiin debyytti Saksan Hockenheimin radalla 2014. Autolla on voitettu kaksi kuljettajien mestaruutta Marco Wittmannin voimin.
Auton edeltäjä oli BMW M3 DTM.
Mestaruudet.
Autolla on voitettu kaksi kuljettajien mestaruutta vuosina 2014 ja 2016.
Amber Rudd

Amber Augusta Rudd (s. 1. elokuuta 1963 Lontoo) on brittiläinen poliitikko. Hän on toiminut useana ministerinä Britannian hallituksessa. Hän oli 2016–2018 sisäministeri ja 2018–2019 työ- ja eläkeministeri. Sisäministerin paikalta hän joutui eroamaan niin sanotun Windrush-skandaalin takia, ja työ- ja eläkeministerin paikalta hän erosi menetettyään luottamuksen pääministeri Boris Johnsoniin.
Elämä.
Rudd on suorittanut historian loppututkinnon Edinburghin yliopistossa. Hän on työskennellyt investointipankkiirina, pääomasijoittajana, taloustoimittajana ja rekrytointiyrittäjänä. Hänet valittiin konservatiivien ehdokkaana parlamentin alahuoneeseen vuoden 2010 vaaleissa Hastingsin ja Ryen vaalipiiristä.
Rudd oli alahuoneessa ympäristö-, elintarvike- ja maaseutuvaliokunnan jäsen, kunnes hänet nimitettiin vuonna 2012 valtiovarainministeri George Osbornen parlamenttisihteeriksi ja vuonna 2013 apulais-whipiksi. Vuosina 2014-2015 Rudd palveli aliministerinä energia- ja ilmastonmuutosministeriössä, kunnes hänet toukokuussa 2015 nimitettiin energia- ja ilmastonmuutosministeriksi. Rudd kampanjoi aktiivisesti Britannian EU-jäsenyyden puolesta ennen kesäkuun 2016 kansanäänestystä. Kun Theresa May valittiin Britannian pääministeriksi heinäkuussa 2016, Rudd sai hänen paikkansa sisäministerinä, vaikka yleensä kyseinen ministerinsalkku on ollut varattu huomattavasti kokeneemmille poliitikoille.
Rudd toimi sisäministerinä huhtikuuhun 2018, jolloin hän erosi tehtävästä siirtolaisten karkotuksiin liittyneen Windrush-skandaalin myötä. Ruddia kritisoitiin sisäministeriön aikeesta karkottaa Britanniasta siellä pitkään asuneita Karibialta tulleita siirtolaisia, jotka kuuluvat niin sanottuun Windrush-sukupolveen, joka tuotiin Britannian Karibian siirtomaista helpottamaan emämaan työvoimapulaa. Skandaalista tehty selvitys osoitti kuitenkin, että Rudd oli saanut virkamiehiltään virheellistä tietoa karkotuksista, minkä takia hän oli tahattomasti johtanut kansanedustajia harhaan.
Rudd palasi hallitukseen marraskuussa 2018, kun hänet valittiin työ- ja eläkeministeriksi. Valinta herätti jonkin verran kritiikkiä, sillä hän sai uuden ministerinsalkun vain puolisen vuotta sen jälkeen, kun hän oli joutunut eroamaan Windrush-skandaalin takia. Rudd erosi Boris Johnsonin hallituksesta ja konservatiivipuolueesta syyskuussa 2019. Hän kertoi eron syyksi Johnsonin tavan käsitellä brexitiä ja tämän ilmoituksen erottaa 21 konservatiivipuolueen jäsentä, jotka olisivat äänestäneet Johnsonin sopimuksetonta brexit-suunnitelmaa vastaan.
Rudd oli aiemmin naimisissa toimittaja A. A. Gillin kanssa. Hänellä on kaksi lasta.
Tenchu

Tenchu on Acquiren kehittämä hiiviskelypelien sarja. Peleissä omaksutaan ninjan rooli feodaalisessa Japanissa.
From Software osti pelisarjan oikeudet Activisionilta vuonna 2004. From Software on vastuussa sarjan jatkokehityksestä.
Has-Been Heroes

Has-Been Heroes on suomalaisen Frozenbyten kehittämä taktinen roolipeli.
Peli on julkaistu 28.3.2017 Nintendo Switch, PlayStation 4, Xbox One ja Windows -alustoille. Pelin on julkaissut GameTrust Games.
Vastaanotto.
Pelillä on Game Rankings -kerääjäsivustolla 57,40% arvosana Nintendo Switch -versiolla.
Kasvis (ravintola)

Kasvis oli Oraansuojelijat ry:n vuonna 1973 perustama kasvisravintola. Ravintola toimi Helsingissä Korkeavuorenkadulla. Oraansuojelijat ja Kasvis levittivät tietoa kasvissyönnistä myös julkaisemalla kirjoja. Ravintola toimi 2000-luvun alkuun asti.
Yksi ravintolan perustajista oli tuleva vihreiden poliitikko Heidi Hautala. Vuonna 1977 ravintolan yhteyteen perustettiin luomuleipomo Samsara, joka on edelleen toiminnassa. 
Helsingin muita kasvisravintoloita.
Korkeavuorenkadun Kasvis ei ollut Helsingin ensimmäinen kasvisravintola, vaan sellaisia perustettiin jo 1920- ja 1930-luvun taitteessa muun muassa Kansakoulukadulle ja Maalin Bergströmin hoitolaitokseen Aleksanterinkadulle. 1980-luvun alussa Kasviksen kilpailijoita olivat ainakin Lapinlahdenkadun Aurinkotuuli ja Mechelininkadun Putinki. 1990-luvulla kasvisruokaa tarjosivat muun muassa Marjatta Sarpanevan Green Way Kaisaniemenkadulla ja Satu Silvon vuonna 1999 Kallion Linjoille perustama Silvoplee.
Utopia (vuoden 1991 videopeli)

Utopia: The Creation Of A Nation (lyhyesti Utopia) on Gremlin Graphicsin vuonna julkaisema strategiapeli
Peli on tulevaisuuteen sijoittuva kaupunginrakennuspeli ja resurssienhallintapeli. 
Pelille on julkaistu laajennusosa "Utopia: The New Worlds" ja jatko-osa "K240".
Vastaanotto.
Peli sai arvosanaksi 94% CU Amiga -lehden arvostelussa.
Mikrobitin Niko Nirvi antoi pelin Amiga-versiolle 89 pistettä sadasta.
Davinder Singh (keihäänheittäjä)

Davinder Singh Kang (; s. 18. joulukuuta 1988) on intialainen keihäänheittäjä. Hänen ennätyksensä on Patialassa 7. toukokuuta 2017 heitetty 84,57 metriä. 
Singh työskentelee Intian armeijan palveluksessa. Hän on sikhi. Vuonna 2017 Singh kertoi joutuneensa käyttämään armeijalta saamansa palkan kokonaisuudessaan omaan harjoitteluunsa. Sekään ei kuitenkaan riittänyt, joten lisävaroja kerätäkseen hän otti junioriurheilijoita valmennukseensa ja sai apua muun muassa isältään, joka on pienviljelijä. Harjoittelun kannalta tilannetta oli hankaloittanut huomattavasti se, että vuoden 2016 loppupuolella Singh oli heitetty ulos kansallisen leirityksen piiristä, koska hän ei ollut suostunut lähtemään valmentaja Garry Calvertin pitämälle leirille Bangaloressa vaan oli mieluummin harjoitellut Kashinath Naikin ohjauksessa Patialassa. Singh kertoi kunnioittavansa Calvertia suuresti mutta katsoi, että tämän käyttämä harjoitteluohjelma ei sopinut Singhin ikäiselle urheilijalle vaan paremminkin Neeraj Chopran kaltaiselle heittäjälle, jolla on jäljellä vielä useita vuosia aikaa kehittyä.
Singh voitti 7. toukokuuta 2017 Patialassa järjestetyn Indian Grand Prix -yleisurheilutapahtuman keihäskilpailun tuloksella 84,57 metriä. Sitä ennen ainoa kyseistä tulosta parempi intialaisen heittäjän tekemä keihästulos oli Neeraj Chopran vuonna 2016 heittämä Intian ennätys 86,48 metriä. 
Toukokuussa Patialassa tehdyn tuloksen myötä Singh varmisti itselleen paikan Lontoon MM-kisoihin 2017 toisena intialaisena keihäänheittäjänä Chopran jälkeen. Singhin voittotulos 84,57 metriä syntyi kilpailun aikana toiselta heittäjältä lainatuilla heittokengillä. Hänen omat suutarin paikkaamat kenkänsä olivat hajoamispisteessä ja kuluneilla piikeillä varustetut, joten niiden käyttämisestä keihäänheittoon oli tullut hyvin riskialtista. Ennen kilpailua Englannissa asuva ystävä oli Singhin pyynnöstä lähettänyt hänelle uuden kenkäparin sisältävän lähetyksen, mutta se oli juuttunut tulliin, minkä seurauksena Singh heitti kilpailun kolme ensimmäistä heittoa erittäin kuluneilla vanhoilla kengillään ennen kollegan heittokenkien lainaamista. Lontoon MM-kilpailuissa 2017 Singh pääsi finaaliin, jossa hän sijoittui 12:nneksi.
Ennen yleisurheiluun keskittymistä Singh harrasti lapsena kabaddia ja krikettiä. Keihäänheitosta hän kiinnostui, kun opettaja pyysi häntä koulussa kokeilemaan puukeihään heittämistä.
Kadmiumselenidi

Kadmiumselenidi (CdSe) on kadmium- ja selenidi-ionien muodostama epäorgaaninen ioniyhdiste. Yhdistettä voidaan käyttää väriaineena sekä puolijohteena elektroniikkasovelluksissa.
Ominaisuudet.
Huoneenlämpötilassa kadmiumselenidi on väriltään punaista, harmaata tai ruskeaa kiteistä ainetta, ja väri määräytyy kadmiumselenidipartikkelien koon mukaan. Yhdiste on veteen liukenematonta. Väkeviin happoliuoksiin kadmiumselenidi liukenee, mutta hajoaa samalla ja esimerkiksi väkevä typpihappo hapettaa yhdisteen kadmiumselenaatiksi. Kiderakenteeltaan kadmiumselenidi on polymorfista ja siitä tunnetaan alkeiskopiltaan heksagonaalinen ja kuutiollinen muoto. Kadmiumselenidi on n-tyypin puolijohde ja sen johtavuusvyön ja valenssivyön välinen energiaero on 1,74 eV.
Valmistus ja käyttö.
Kadmiumselenidiä voidaan valmistaa kuumentamalla kadmiumia ja seleeniä kvartsiputkessa tai saostamalla kadmiumsuolojen vesiliuoksista esimerkiksi natriumselenidin avulla. Kadmiumselenidiä voidaan käyttää värjäämään lasia punaiseksi. Yhdistettä käytetään myös pigmenttinä yhdessä seoksena kadmiumsulfidin kanssa ja luminoivissa maaleissa. Puolijohteena kadmiumselenidiä käytetään esimerkiksi aurinkokennoissa ja tähän tarkoitukseen on tutkittu myös kadmiumselenidin kvanttipisteitä.
Kaur Kender

Kaur Kender (s. 27. toukokuuta 1971) on virolainen kirjailija ja mainosalan yrittäjä. Hän on herättänyt kohua teoksillaan ja käytöksellään. 
Kender julkaisi vuonna 1998 inhorealistisen esikoisteoksensa "Itsenäisyyspäivä" ("Iseseisvuspäev") omakustanteena, ja se oli sekä myynti- että arvostelumenestys. Sen jälkeen hän julkaisi teoksen melkein joka vuosi.
Kender yritti saada valtaansa kulttuurilehti Sirpin, jonka päätoimittajana hän oli lyhyen aikaa. Hän ja häntä tukenut kulttuuriministeri Rein Lang joutuivat skandaalin vuoksi eroamaan. Kenderin viaksi luettiin muiden kirjoittajien halveksiminen, ministeri Langin katsottiin pyrkineen rajoittamaan sananvapautta. 
Blogissa joulukuussa 2014 julkaistun teoksen "Untitled 12" vuoksi häntä vastaan nostettiin tammikuussa 2016 Virossa syyte lapsipornon tuottamisesta ja levityksestä. Kender sai toukokuussa 2017 vapauttavan päätöksen. Harjun käräjäoikeuden mukaan teos on taiteellinen, ei pedofiilinen. Syyttäjä aikoo viedä jutun seuraavaan oikeusasteeseen.
Kuolon kihlattu

Kuolon kihlattu (myös "Kuolemalle kihlattu", "Kuolon morsian", "Kuoleman morsian"; ) on vuonna 1915 valmistunut italialainen mykkäelokuva. Emilio Ghionen ohjaaman intohimodraaman pääosaa esittää oopperalaulaja Lina Cavalieri.
Juoni.
Musiikin opiskelija Elyane matkustaa Roomaan, jossa hän rakastuu taidemaalari Pierreen. Elyanea tavoittelee myös herttua Alberto, joka sokaisee tytön yhteiskunnallisella asemallaan. He pakenevat Pariisin seurapiirielämään, mutta pian käy ilmi, ettei herttua aiokaan mennä naimisiin. Elyanesta taulun maalannut Pierre haavoittuu kaksintaistelussa Alberton kanssa ja tyttö hoitaa hänet terveeksi. Pierre pakenee menneisyyden haamuja, mutta entinen rakkaus ei jätä häntä rauhaan. Elyane seuraa Pierreä Roomaan, jossa hän tekee itsemurhan ollakseen ikuisesti rakastettunsa kihlattu.
Tuotanto ja vastaanotto.
Tiber Filmin tuottama "Kuolon kihlattu" oli kuuluisan laulajan ja ”maailman kauneimmaksi naiseksi” mainitun Lina Cavalierin ensimmäinen Italiassa tekemä elokuva. Miespääosaa esittää Cavalierin aviomies, ranskalainen tenori Lucien Muratore.
"Kuolon kihlattu" on yksi 1910-luvun lukuisista diivaelokuvista. Juoneltaan tavanomaisena sen vetovoima perustui mahdollisuuteen nähdä kuuluisa oopperalaulaja ja samalla vilaus hänen elämäntavastaan. Elokuva oli suuri yleisömenestys ja se sai Italiassa pääosin myönteisiä arvosteluja. Yhdysvaltalaiset kriitikot pitivät elokuvan juonta typeränä ja suhtautuivat huvittuneesti varsinkin Muratoren näyttelijänsuoritukseen.
Elokuvaa esitettiin Suomessa syksyllä 1916. Lehtimainoksen mukaan "Kuolon kihlattu" oli ”kieltämättä paraimpia filminäytelmiä, mitä on pitkään aikaan nähty”. Erityistä huomiota kiinnitettiin elokuvassa nähtävään Cavalierin huvilaan, yli kaksi miljoonaa markkaa maksaneisiin helmiin, neljännesmiljoonan arvoisiin chinchillaturkiksiin ja vuoden 1916 naismuotia edustaviin Paquinin pukuihin.
Restaurointi.
Elokuvan 1537 metrin alkuperäispituudesta on säilynyt 345 metrin pahoin vahingoittunut espanjankielinen katkelma, joka on restauroitu Valencian ja Bolognan elokuva-arkistojen yhteistyönä. Katkelma on nähtävissä Bolognan elokuva-arkiston sivustolla.
FK Sūduva

Futbolo Klubas Sūduva on jalkapalloseura Marijampolėn kaupungista. Seura pelaa Liettuan korkeimmalla sarjatasolla A Lygassa. 
Saavutukset.
Seura on voittanut Liettuan mestaruuden kuudesti: 2017, 2018 ja 2019. 
Liettuan cupin eli LFF taurėn seura on voittanut kolmesti: 2006, 2009 ja 2019. 
Liettuan Supercupin Sūduva on voittanut neljästi: 2009, 2018, 2019 ja 2022.
Edustusjoukkue 2024.
"Päivitetty 11. 11. 2024."
! colspan="9" bgcolor="#B0D3FB" align="left" |
 (c)
! colspan="9" bgcolor="#B0D3FB" align="left" |
! colspan="9" bgcolor="#B0D3FB" align="left" |
Taito Etelä-Pohjanmaa

Taito Etelä-Pohjanmaa ry on alueellaan keskeinen käsityökulttuurin, -taidon ja – elinkeinopalvelujen tuottaja sekä käsityötaiteen perusopetuksen järjestäjä. Yhdistys on toiminut vuodesta 1907 saakka. Sen toiminta-alueena ovat Etelä-Pohjanmaa ja Pohjanmaan maakunnan suomenkielinen alue. Yhdistyksen päätoimipaikka on Seinäjoella Kaarakan talossa.
Yhdistys on osa Käsi- ja taideteollisuusliitto Taito ry:tä ja yhdistyksen liiketoiminnasta vastaa Rustoopuori Oy. 
Vuosilukuja.
1907 Taito Etelä-Pohjanmaa ry perustettiin Etelä-Pohjanmaan Kotiteollisuus ry:n nimisenä
1911 Palkattiin yhdistykselle ensimmäinen työntekijä ja perustettiin kiertäviä mies- ja naiskäsityökouluja maakuntaan
1913 Käsi- ja taideteollisuusliitto
1951 Ensimmäinen kotiteollisuusyhdistyksen pysyvä neuvonta-, kurssi- ja näyttelytila Seinäjoelle
1970 Laajennettiin toimintaa maakunnassa
1989 Ensimmäiset lasten käsityökoulut (Etelä-Pohjanmaan kty ja Nylands hantverk rf)
1997 Yrittäjille suunnattu verkkopalvelu Taitoverkko
2017 Taito Etelä-Pohjanmaa ry:n 110-vuotis juhlavuosi
Sciurus meridionalis

Sciurus meridionalis on puissa elävä tuuheahäntäinen jyrsijälaji, jota esiintyy Calabriassa Etelä-Italiassa. Sitä pidettiin aiemmin tavallisen oravan ("Sciurus vulgaris") alalajina.
Luokittelu.
Eräs italialainen tutkijaryhmä on geneettisesti, muun muassa DNA-tutkimusten perusteella, varmentanut sen, että entistä tavallisen oravan alalajia "Sciurus vulgaris meridionalis" tulisi pitää erillisenä lajinaan. Kuitenkaan muun muassa Catalogue of Life ei vielä vuonna 2017 ole ottanut asiaan kantaa.
Ulkonäkö ja koko.
"Sciurus meridionalis" on suurikokoinen orava, noin 35 prosenttia tavallista oravaa suurempi. Se eroaa siitä myös väritykseltään, selkäpuoli vaihtelee tummanruskeasta mustaan ja alapuoli on kirkkaan valkoinen. Kesällä pään, erityisesti korvien tausta, ja selän turkki on hieman vaaleampi. Koiras painaa 365–475 grammaa ja naaras 395–500 grammaa. Painoa lukuun ottamatta sukupuolten ei ole havaittu eroavan toisistaan.
Levinneisyys ja elinympäristö.
"Sciurus meridionalista" tavataan Calabriassa Etelä-Italiassa, etenkin Apeniinien vuoristoista, kuten Pollinosta, Silasta ja Aspromontesta. Sen elinympäristö ei poikkea tavallisesta oravasta muuten kuin että se on sitoutunut vuoristoseutuihin.
Heininen

Heininen on muun muassa seuraavien henkilöiden sukunimi:
Grischa Prömel

Grischa Prömel (s. 9. tammikuuta 1995 Stuttgart, Saksa) on saksalainen jalkapalloilija. Pelipaikaltaan hän on puolustava keskikenttäpelaaja. Prömel edustaa Bundesliigassa pelaavaa ja jo hänen nuoremmilta vuosiltaan tuttua TSG 1899 Hoffenheimia, johon hän siirtyi kesällä 2022. Sitä ennen hän edusti viisi kautta 1. FC Union Berliniä, johon hän siirtyi vuonna 2017 joukkueen pelatessa vielä 2. Bundesliigassa. Hän on edustanut 2. Bundesliigassa myös Karlsruhea.
Prömel pelasi alle 20-vuotiaiden MM-kilpailuissa 2015. Hän saavutti hopeaa Rio de Janeiron olympialaisissa 2016.
Interplanetary

Interplanetary on suomalaisen Team Jolly Rogerin kehittämä strategiapeli. Pelin on julkaissut Team 17 vuonna Windows-alustalle.
Peli on julkaistu Steam-palvelussa digitaalisena latauksena. Pelin kehitys alkoi vuonna 2013 ja oli saatavilla early access -julkaisuna ennen lopullista julkaisua.
Peli ottaa huomioon painovoiman vaikutuksen avaruudessa käytävissä taisteluissa.
Vastaanotto.
Softpedia on antanut pelille arvosanan 7.5/10 arvostelussaan.
Kenneth Lane

Kenneth Ralph ”Ken” Lane (16. elokuuta 1923 Toronto, Kanadan dominio, Brittiläinen imperiumi – 22. tammikuuta 2010 Toronto) oli kanadalainen ratameloja ja olympiamitalisti.
Lane voitti kanadalaiskaksikoiden 10 000 metrin matkalla olympiahopeaa Helsingissä 1952. Lanen Norman-veli oli myös ratamelonnan olympiamitalisti.
Lane kuoli leukemiaan Torontossa 86-vuotiaana 22. tammikuuta 2010.
Donald Hawgood

Donald Trevor ”Don” Hawgood (20. maaliskuuta 1917 – 8. heinäkuuta 2010 Toronto) oli kanadalainen ratameloja ja olympiamitalisti.
Hawgood voitti Kenneth Lanen parina kanadalaiskaksikoiden 10 000 metrin matkalla olympiahopeaa Helsingissä 1952.
Hawgood kuoli Torontossa 93-vuotiaana 8. heinäkuuta 2010.
Gérard Gratton

Joseph Aimé Gèrald ”Gerry” Gratton (29. elokuuta 1927 Montréal, Kanadan dominio, Brittiläinen imperiumi – 28. heinäkuuta 1963 Montréal) oli kanadalainen painonnostaja ja olympiamitalisti.
Gratton saavutti 75 kilogramman painoluokassa olympiahopeaa Helsingissä 1952 ollen maansa ensimmäinen painonnoston olympiamitalisti. Lontoon kesäolympialaisissa 1948 hän sijoittui viidenneksi.
Anderson Peters

Anderson Peters (s. 21. lokakuuta 1997) on grenadalainen keihäänheiton kaksinkertainen maailmanmestari ja olympiamitalisti. Petersin henkilökohtainen ennätys on Timanttiliigan osakilpailussa Dohassa 13. toukokuuta 2022 heitetty 93,07 metriä.
Peters sai hopeaa alle 20-vuotiaiden Pan-Amerikan-mestaruuskilpailuissa 2015. Bydgoszczissa järjestetyissä yleisurheilun alle 20-vuotiaiden maailmanmestaruuskilpailuissa 2016 Peters saavutti keihäässä pronssimitalin tuloksella 79,65 metriä, joka oli silloinen keihäänheiton Grenadan ennätys aikuisten sarjassa. Vuonna 2017 hän jätti kotisaarensa aloittaakseen yliopisto-opinnot täyden stipendin turvin Mississippi State University -opinahjossa Yhdysvalloissa. Hän karsiutui loppukilpailusta Lontoon MM-kilpailuissa 2017. Gold Coastin Kansainyhteisön kisoissa 2018 hän sai pronssia tuloksella 82,20. Liman Pan-Amerikan kisoissa 2019 hän voitti kultaa kisaennätyksellä ja silloisella Grenadan ennätyksellä 87,31 m. Dohan MM-kilpailuissa 2019 Peters voitti kultaa tuloksella 86,89. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän voitti kultaa tuloksella 90,54. Saman vuoden Birminghamin Kansainyhteisön kisoissa hän saavutti hopeaa tuloksella 88,64. Budapestin MM-kilpailuissa 2023 Peters jäi karsintaan. Pariisin olympialaisissa 2024 hän saavutti pronssia tuloksella 88,54.
"10 parhaan tuloksen keskiarvo 89,89" (päivitetty 2.10.2024)
Polkunahkajäkälä

Polkunahkajäkälä ("Peltigera degenii") on nahkajäkälien sukuun kuuluva jäkälä. Yläpinta on kuivana sinertävänharmaa. Alapinnan suonet ovat kapeita ja niukkahaaraisia. Liuskat ovat noin 0,5–1 senttimetriä leveitä. Jäkälä kasvaa sammalien joukossa ja erittäin usein polkujen vierellä. Polkunahkajäkälältä jäkäläaineet eli sekundaariset aineenvaihduntatuotteet puuttuvat.
Viraali (elokuva)

Viraali on vuonna 2017 ensi-iltansa saanut suomalainen episodielokuva ja rikosdraama. 
Elokuvan on ohjannut Thomas Laine ja sen päärooleissa nähdään Frans Isotalo, Saga Sarkola, Vili "Wil" Korteniemi, Anne Polvi, Mika Melender ja Visa Sarparanta. Muissa rooleissa nähdään muun muassa Karri "Paleface" Miettinen ja Roope Salminen.
"Viraali" sai maailmanensi-iltansa Sodankylän elokuvajuhlilla 15. kesäkuuta 2017, jossa sille myönnettiin myös uusintaesitys 18. kesäkuuta 2017. Suomen teatteri-ensi-ilta oli 30. kesäkuuta 2017.
"Viraali" käsittelee temaattisesti elämää viraalina ilmiönä sen lisäksi, että elokuvassa fokuksessa ovat internetin kautta leviävät viraali-ilmiöt. Helsingin kaupunki on myös näkyvässä osassa elokuvaa. 
Juoni.
Elokuvan tarina koostuu neljästä episodista, jotka nivoutuvat yhteen bitcoin-ryöstön seurauksena. Nuori Janne haaveilee rap-urasta, mutta joutuu kohtaamaan uran alkuvaiheen haasteet. Samaan aikaan poliisi rakastuu muusikkoon, jolla puolestaan on lupaava kansainvälinen ura edessään. Kodinelektroniikkaliikkeessä työskentelevä Mika päätyy rikollisille teille, kun huomaa nykytekniikan tarjoamat uudet mahdollisuudet. Syöpäpotilas Maarit ja pankkiirina työskentelevä Harry tapaavat kymmenen vuotta avioliittonsa päättymisen jälkeen.
Ristiniemen linnake

Viipurinlahden suulla Säkkijärvellä sijainnut Ristiniemen linnake oli yksi Suomen rannikkotykistön linnakkeista talvisodassa. 
Linnake.
Linnakkeeseen kuului järeä rannikkotykistöpatteri kahdella 305/52 O -tykillä, raskas ilmatorjuntapatteri neljällä 76 ItK -tykillä, tulenjohtotorni, vajaan komppanian vahvuinen
suoja-osasto, sekä linnakkeen viesti-, merivalvonta- ja huolto-osat. Linnakkeen rakentamisen periaatepäätös tehtiin 1931, itse rakentaminen aloitettiin keväällä 1936, ja patteri saatiin valmiiksi vuoden 1939 lopussa. Linnakkeen tykit tuotiin Örön linnakkeesta, missä tykkejä oli ollut aikaisemmin neljä.
Talvisota.
Sodan alusta alkaen linnaketta vastaan hyökättiin ilmasta lähes päivittäin. Mannerheim-linjan murruttua Summassa helmikuun 11. päivä suomalaiset perääntyivät myös etelämpänä Koiviston lohkolta, ja näin myös Viipurinlahti ja Ristiniemi muuttuivat sotatoimialueeksi. Tämän jälkeen Ristiniemi joutui tiedustelupartioiden ja kerran myös joukkueen vahvuisen osaston kohteeksi. Kaikki tiedusteluosastot tuhottiin jäälle rannan läheisyyteen. 
Järeä patteristo aloitti tulitoimintansa 20. helmikuuta Koiviston kauppalan satamaa vastaan. Samana päivänä 2. tykki "Kiviharju" halkesi ammunnassa käyttökelvottomaksi. Järeä patteri jatkoi tästä eteenpäin toimintaansa vain 1. tykillään "Kalliolla".
29. helmikuuta — 2. maaliskuuta välisenä aikana Ristiniemi tuki Tuppuran linnaketta. Tuppuran linnake menetettiin 2. maaliskuuta, ja sen miehistö murtautui saartorenkaan läpi Viipurinlahden yli.
Nykytila.
Linnakkeelle kulkee huonokuntoinen hiekkatie, joka on kuitenkin ajokuntoinen. 1. tykki "Kallio" löytyy aivan tien vierestä metsän peitosta, ja 2. tykki "Kiviharju" löytyy noin puoli kilometriä tiestä 1. tykistä pohjoiseen. Tulenjohtotorni on kilometrin 1. tykistä etelään. Tulejohtotorni on räjäytetty, mutta vain yläosan seinät ovat pudonneet ja tornin alaosa, noin viisi metriä korkea, on edelleen pystyssä. Alueen kivillä vahvistetut juoksuhaudat ovat edelleen hyvässä kunnossa. 1. tykin bunkkeri on pääosin pystyssä, vaikka se yritettiin räjäyttää. Toinen ammusvarasto on täynnä betonilohkareita, jotka ovat pudonneet katosta, mutta toinen on lähes ehjä. 
Niemen kärjessä on Neuvostoliiton aikana käytössä ollut merivalvonta-asema, joka ei ole enää käytössä.
Louhunahkajäkälä

Louhunahkajäkälä ("Peltigera elisabethae") on nahkajäkälien sukuun kuuluva jäkälä. Yläpinta on harmaanruskea ja sileä. Alapinta on suoneton ja keskeltä tumma. Liuskat ovat noin 0,5–2 senttimetriä leveitä. Jäkälä kasvaa kalkkikallioden sammalikoissa, varsinkin järvien rannoilla. Louhunahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2). Louhunahkajäkälä on erittäin uhanalainen.
Jauhenahkajäkälä

Jauhenahkajäkälä ("Peltigera extenuata") on nahkajäkälien sukuun kuuluva jäkälä. Yläpinta on harmaanrusehtava ja huopakarvainen. Alapinta on epäselvästi vaaleasuoninen. Liuskat ovat noin 1–1,5 senttimetriä leveitä. Jäkälä kasvaa sammaleilla, paljaalla maalla ja kallioilla. Jauhenahkajäkälä on yleinen koko Suomessa.
Jauhenahkajäkälän jäkäläaineena eli sekundaarisena aineenvaihduntatuotteena esiintyy runsaasti metyyligyroforaattia (C25H22O10) ja gyroforahappoa (C24H20O10).
Turjannahkajäkälä

Turjannahkajäkälä ("Peltigera frippii") on nahkajäkälien sukuun kuuluva jäkälä. Sen yläpinta on harmaanruskea ja sileä. Alapinta on keskeltä tummuva, suonet ovat rinnakkaisia tai viuhkamaisia. Liuskat ovat noin senttimetrin levyisiä. Jäkälä kasvaa sammaleilla, hiekka- ja humusmailla, varpukankailla ja jokienpegermillä. Turjannahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10) ja triterpenoideja, kuten zeoriinia (C30H52O2).
Magnus Kirt

Magnus Kirt (s. 10. huhtikuuta 1990) on virolainen keihäänheittäjä. Kirtin henkilökohtainen ennätys on Kuortaneella 22. kesäkuuta 2019 heitetty 90,61 metriä, joka on myös Viron ennätys.
Yleisurheilun Euroopan-mestaruuskilpailuissa 2014 Kirt jäi karsintaan tuloksella 74,33. Seuraavana vuonna hän osallistui Pekingin maailmanmestaruuskilpailuihin. Siellä hän heitti karsinnassa parhaalla yrityksellään 78,84 metriä eikä edennyt loppukilpailuun. Myös Euroopan-mestaruuskilpailuissa 2016 Kirt jäi karsintaan heitettyään tuloksen 74,64 metriä. Rion kesäolympialaisissa 2016 hän heitti karsintakilpailussa tuloksen 79,33 metriä eikä selviytynyt finaaliin.
Vuonna 2017 yleisurheilun joukkueiden EM-kilpailuiden Ykkösliigassa Kirt sijoittui keihäänheitossa toiseksi tuloksella 83,60 metriä. Kilpailu heitettiin 25. kesäkuuta Vaasassa. Orimattilan Tähtikisoissa 29. heinäkuuta 2017 hän voitti miesten keihäänheiton kenttäennätyksellä 86,06 metriä. Lontoon MM-kilpailuissa 2017 hän heitti karsinnassa tuloksen 83,86 selviytyen loppukilpailuun. Siinä hän sijoittui 11:nneksi tuloksella 80,48.
Berliinin 2018 EM-kilpailuissa Kirt voitti pronssia tuloksella 85,96 m. Dohan MM-kilpailuissa 2019 Kirt saavutti hopeaa tuloksella 86,21. MM-kisojen loppukilpailussa hän loukkasi vasemman olkapäänsä ja hänet kuljetettiin paareilla hoidettavaksi viidennen heittonsa jälkeen. Kirtin heittokäden olkapää lähti pois kuopastaan, mutta saatiin melko nopeasti vedettyä takaisin paikoilleen.
Nappinahkajäkälä

Nappinahkajäkälä ("Peltigera horizontalis") on nahkajäkälien sukuun kuuluva jäkälä. Yläpinta on siniharmaanrusehtava ja kiiltävä. Alapinta on valkea, keskeltä tummuva. Suonet eivät ole koholla, mutta erottuvat verkkomaisina. Liuskat ovat noin 1–1,5 senttimetrin levyisiä. Kasvustot ovat noin 10–20 senttimetriä leveitä, mutta joskus vielä laajemmiksi yhtyviä. Jäkälä kasvaa ravinteikkaiden kallioiden sammaleisilla seinämillä, joskus myös vanhojen lehtipuiden tyvillä.
Nappinahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2).
Konstantin Lebedev

Konstantin Vasiljevitš Lebedev (, (8. marraskuuta 1918 Saratovin alue, Neuvosto-Venäjä – 6. toukokuuta 2006) oli Viron kommunistisen puolueen toinen sihteeri vuosina 1971–1982. Kansallisuudeltaan hän on venäläinen.
Lebedev työskenteli nuoruudessaan vuosina 1936–1941 läntisessä Kazahstanissa opettajana. Vuonna 1941 hänestä tuli Neuvostoliiton kommunistisen puolueen (NKP) jäsen. Silloin hän siirtyi kazakstanilaisen Uralskin kaupungissa kommunistipuolueen johtotehtäviin, joissa hän toimi vuoteen 1949. Sen jälkeen hän siirtyi Moskovaan puoluekouluun, jossa hän oli vuoteen 1952. Sen jälkeen Lebedev toimi edelleen Moskovassa NKP:n johtotehtävissä aina vuoteen 1971. Näin Lebedev oli puhdas Neuvostoliiton nomenklatuuran edustaja.
Vuonna 1971 NKP siirsi Lebedevin Neuvosto-Viroon paikallisen Viron kommunistisen puolueen toisen sihteerin eli paikallisen puolueen toiseksi vaikutusvaltaisimpaan virkaan ykköspaikan eli ensimmäisen sihteerin viran ollessa vielä pitkäaikaisella puoluejohtajalla Johannes Käbinillä. Tyypillisesti kakkosvirka oli NKP:n luottomiehen nimissä taaten suoran tiedonkulun NKP:n Moskovassa oleville puoluejohtajille. Lebedev edusti näin puhtaasti venäläistaustaista kommunistia, jolla ei ollut kansallisuus- eikä muitakaan siteitä Viroon, kuten edeltäjillään Leonid Lentsmanilla ja Artur Vaderilla, jotka olivat Venäjällä kasvaneita virolaisia. Lebedevin nimitys oli myös ilmentymä venäläistämisen vahvistumisesta Virossa. Keskusvallan otteen tiukentuessa Neuvosto-Virossa Lebedevin rooli tuli yhä tärkeämmäksi. Vuonna 1977 hän johti yritystä syrjäyttää kansallismieliseksi luokitellut Käbin ja ideologiasihteeri Vaino Väljas. Silloin Käbinin ja Väljasin syrjäyttäminen ei vielä onnistunut, mutta keväällä 1978 keskusvallan kannattajat Lebedevin ja Karl Vainon johdolla onnistuivat syrjäyttämään heidät.
Vuonna 1982 Konstantin Lebedev palasi takaisin Moskovaan ja toimi aina vuoteen 1988 asti NKP:n kontrollikomitean jäsenenä.
Heikki Juvonen

Heikki Juvonen (10. elokuuta 1884 Kitee – 30. joulukuuta 1915 Kitee) oli suomalainen kuvanveistäjä, joka tunnetaan kotieläimiä esittävistä pienoisveistoksistaan.
Kiteen Valkeavaaralta kotoisin ollut Juvonen loukkaantui vakavasti metsätöissä sattuneessa onnettomuudessa, jonka jälkeen hän aloitti kuvanveiston sairaala-aikanaan Sortavalassa. 1900-luvun ensimmäisen vuosikymmenen lopulla Juvonen suoritti opintoja Helsingissä Suomen Taideyhdistyksen piirustuskoulussa, mutta palasi jo pian takaisin Kiteelle ja perusti oman työpajan kotitaloonsa. Hän keskittyi muovailemaan pienoisveistoksia kotieläimistä, kuten lehmistä, sonneista ja hevosista. Niitä käytettiin myös opetusvälineinä esimerkiksi maatalouskouluissa. 
Tunnetuista hevosista Juvonen teki veistokset muun muassa Eino-Vakaasta ja Kirpusta. Erityisesti tunnettu on Juvonen vuonna 1915 muutamaa kuukautta ennen kuolemaansa tekemä Kirppu-patsas. Tilaaja oli Kirpun omistanut eläinlääkäri Ludvig Fabritius.
Aleksandr Kudrjavtsev

Aleksandr Ivanovitš Kudrjavtsev (, (19. elokuuta 1928 Vologdan alue, Neuvostoliitto – 9. heinäkuuta 2022) oli Viron kommunistisen puolueen toinen sihteeri vuosina 1982–1985. Kansallisuudeltaan hän oli venäläinen.
Kudrjavtsev opiskeli vuosina 1945–1951 koneinsinööriksi. Sen jälkeen hän työskenteli Uljanovskissa tehtaan työnjohtajana. Vuonna 1954 hänestä tuli Neuvostoliiton kommunistisen puolueen (NKP) jäsen. Hän jatkoi työtään Uljanovskissa vuoteen 1960. Sen jälkeen hän siirtyi puolueen työntekijäksi Uljanovskissa. Vuodesta 1972 alkaen hän siirtyi Moskovaan NKP:n tehtäviin. Näin Kudrjavtsev oli puhdas Neuvostoliiton nomenklatuuran edustaja.
Vuonna 1982 NKP siirsi Kudrjavtsevin Neuvosto-Viroon paikallisen Viron kommunistisen puolueen toisen sihteerin eli paikallisen puolueen toiseksi vaikutusvaltaisimpaan virkaan. Ykköspaikalla eli ensimmäisen sihteerin virassa oli tiukan keskusvallan ja venäläistämisen kannattaja Karl Vaino. Kudrjavtsev oli Vainon kanssa samalla keskusvaltaa tukevalla linjalla kuten edeltäjänsä puolueen toisena sihteerinä ollut Konstantin Lebedev.
Vuonna 1985 Kudrjavtsev palasi takaisin Moskovaan puoluetehtäviin osastopäälliköksi. Hän kuoli 9. heinäkuuta 2022.
Lännennahkajäkälä

Lännennahkajäkälä ("Peltigera hymenina") on nahkajäkälien sukuun kuuluva jäkälä. Yläpinta on siniharmaa, toisinaan ruskettuva ja laikullinen. Alapinta on kellanruskea. Suonet ovat leveitä ja matalia. Liuskat ovat noin 1–2 senttimetriä leveitä. Kasvustot ovat noin 20 senttimetriä leveitä, mutta kasvustojen liittyessä voivat muodostaa suuria peitteitä. Jäkälä kasvaa sammalikoissa, kallionseinämillä ja puiden tyvillä.
Lännennahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2), peltidaktyliinia (C32H54O3) ja dolikorritsiinia (C32H54O3).
Vittel

Vittel on kunta Koillis-Ranskassa Vosgesin departementissa Grand Estin alueella. Se on vanha perinteinen kylpyläkaupunki. Kylpyläkeskusta on rakennettu 1800-luvun puolivälistä lähtien ja se kuuluu nykyään Ranskan historiallisiin monumentteihin. Kylpylän lähettyvillä on myös kasino. Kaupungissa on Nestlén omistama tehdas, jossa pullotetaan Vittel kivennäisvettä.
Vittelissä oli toisen maailmansodan aikana saksalaisten miehittäjien internointileiri, jonne siirrettiin Ranskassa asuvia brittejä ja yhdysvaltalaisia mutta jonne saksalaiset toivat myös juutalaisia ja josta heitä kuljetettiin edelleen Auschwitziin tuhoamisleirille.